Diari Oficial de la Generalitat Valenciana


Sumari del DOGV 4632, del 18-11-2003 (2003/12984)

RESOLUCIÓ de 10 de novembre 2003, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 10 de desembre de 2002, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2003.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4632

Data del DOGV
:   18-11-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/12833


Data del document
:   10-11-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * ajuda social
    * protecció de la infància
    * dret de custòdia
    * suport econòmic

RESOLUCIÓ de 10 de novembre 2003, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 10 de desembre de 2002, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2003. [2003/12863]
  
La Conselleria de Benestar Social, mitjançant l'Orde de 10 de desembre de 2002, publicada en el DOGV núm. 4.402, de data 19 de desembre de 2002, ha regulat i convocat ajudes dirigides a les prestacions econòmiques individualitzades per acolliment familiar de menors, per a l'exercici 2003.
  
Una vegada aprovada i publicada la Llei 12/2002, de 27 de desembre, de Pressupostos de la Generalitat Valenciana, per a l'exercici 2003 (DOGV núm. 4.409, de data 31 de desembre de 2002), en aplicació d'allò que establix la disposició addicional primera de l'Orde d'Ajudes, i d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir mitjançant la Resolució d'11 de febrer de 2003, a donar publicitat als crèdits i a les línies de subvenció destinades al finançament de les ajudes regulades i convocades per l'Orde de 10 de desembre
  
En canvi, hi ha en estos moments noves disponibilitats pressupostàries en les línies, recollides en la Resolució d'11 de febrer de 2003, que permeten incrementar el finançament de l'Orde de 10 de desembre de 2002. Per tant, d'acord amb allò exposat i a les competències d'esta Conselleria de Benestar Social, resolc.
  
Primer
  
Modificar la quantia dels crèdits destinats a finançar les ajudes regulades en l'Orde de 10 de desembre de 2002, de la Conselleria de Benestar Social, de la línia de subvenció que tot seguit s'indica:
  
Denominació: PEI Acolliment de menors família extensa i pròxima.
  
- Projecte: T-4973
  
- Consignació pressupostària : Increment de 83.545,71 euros, i passa de 1.998.799,99 euros a 2.082.345,70 euros.
  
- Procedència fons: propis
  
Segon
  
Per al pagament i justificació de les PEI, acolliment menors família extensa i pròxima, valdrà allò disposat en l'Orde d'Ajudes de 10 de desembre de 2002.
  
Tercer
  
Els crèdits publicats després de la present modificació tenen el caràcter de màxims, i no es podrà concedir subvencions una vegada esgotats, circumstància esta que s'haurà de publicar en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren estos crèdits, la seua modificació haurà de ser publicada mitjançant resolució en el Diari Oficial de la Generalita Valenciana.
  
València, 10 de novembre de 2003
  
La consellera de Benestar Social
  
ALICIA DE MIGUEL GARCÍA